नब्बे के दशक के अंत में, जब ब्लौगिंग के बिस्तार तेजी से होखत रहल, मुख्य रूप से दू किसिम के ब्लॉग रहलें: पर्सनल डायरी नियर लिखल जाए वाला आ दुसरे इस्टोरी सभ के बारे में लिखल जाए वाला। हालाँकि, 2004 के एगो अध्ययन में तीन किसिम के ब्लॉग गिनावल गइल: फिल्टर ब्लॉग - जेह में दुसरे वेबसाइट सभ के लिंक के बिसय आ पसंद के हिसाब से फिल्टर क के पढ़े वाला ले चहुँपावल जा सके, पर्सनल ब्लॉग - जे केहू ब्यक्ति के निजी अनुभव भा बिचार, संस्मरण आ रोज के कामकाज के डायरी नियर लिखल पोस्ट से बनल होखें, आ नॉलेज ब्लॉग - जे बिबिध बिसय पर जनरल तरीका से चाहे अपना-अपना बिसेस बिसय पर जानकारी देवे वाली आ ज्ञान बढ़ावे वाली पोस्ट करें।